तीन किलो अफीम के साथ पंजाब के चार युवक गिरफ्तार
प्रतापगढ़/धोलापानी| प्रतापगढ़पुलिस ने पंजाब के चार युवकों को तीन किलो अफीम तस्करी करते गिरफ्तार किया है। आरोपी प्रतापगढ़ से अफीम ले जा रहे थे। पुलिस ने अफीम तस्करी में प्रयुक्त लग्जरी कार भी जब्त की है। एसपी कालूराम रावत ने बताया कि मुखबिर से सूचना मिली थी। इस पर चित्तौड़ की तरफ जाने वाले मार्ग पर धमोत्तर, धोलापानी क्षेत्रों में नाकाबंदी कराई गई। धमोत्तर को क्राॅस करते हुए तस्कर धोलापानी थाना क्षेत्र में जा पहुंचे। यहां पुलिस ने कार को रुकवा कर तलाशी ली। तलाशी के दौरान एक बैग में रखी तीन किलो अफीम बरामद हुई। पुलिस ने कार में सवार आरोपी जालंधर पंजाब निवासी गुरप्रीत सिंह पुत्र गुरुदीप सिंह सिक्ख, सुखविंदर सिंह पुत्र हरबंशसिंह सिक्ख, अमृतपाल सिंह पुत्र गुरुदेव सिंह सिक्ख और प्रेमपाल सिंह पुत्र सरवन सिंह सिक्ख को गिरफ्तार कर लिया। पुलिस आरोपियों से अफीम के बारे में पूछताछ कर रही है। सभी आरोपियों को सोमवार को कोर्ट में पेश किया गया, जहां से उन्हें 4 दिन के रिमांड पर सौंपा गया।
पंजाबसे प्रतापगढ़ तक नशे के सौदागरों के तार जुड़े
पुलिसको पकड़े गए युवकों से पंजाब से प्रतापगढ़ के तस्करों से जुड़े होने का पता चला है। दलाल से सौदा तय होने के बाद चारों युवक लग्जरी कार लेकर प्रतापगढ़ तक गए और यहां से तीन किलो अफीम खरीद कर वापस पंजाब जाने के लिए निकल भी गए। पकड़े गए चारों तस्करों में से एक युवक पंजाब में शिक्षा विभाग में कनिष्ठ लिपिक का काम करता है। मादक पदार्थ तस्करी के लिए ख्यात प्रतापगढ़ के तस्करों के तार पंजाब से भी जुड़े है। प्रतापगढ़ पड़ोसी राज्य मध्यप्रदेश के मंदसौर, नीमच जिले से सटा हुआ है। कम कीमत पर अफीम लेकर राजस्थान के गंगानगर, पंजाब, हरियाणा तक यहां से अफीम पहुंच रही है। प्रतापगढ़ पुलिस ने बीते दो से ढाई साल में मादक पदार्थ तस्करी के कई मामलों में तस्करों को सलाखों के पीछे पहुंचाया है। चित्तौड़ जाने वाले धमोत्तर, धोलापानी और छोटीसादड़ी थाना पुलिस को मुस्तैद कर दिया गया था। इस दौरान उन्होंने धमोत्तर थाना क्षेत्र भी क्रॉस कर लिया, लेकिन धोलापानी थाना पुलिस के हत्थे चढ़ गए।
अफीमको कार में लगे स्पीकर में छिपाने की योजना थी
एसपीरावत ने बताया कि आरोपियों ने तीन किलो अफीम को एक बैग में रखा था। प्रारंभिक पूछताछ में यह सामने आया कि कार को किसी सुनसान जगह पर रोक कर अफीम को स्पीकर के अंदर रखने की योजना थी, लेकिन इससे पहले ही पुलिस ने उन्हें धरदबोचा।
सुखविंदर शिक्षा विभाग में कनिष्ठ लिपिक
जांच अधिकारी दीपक कुमार ने बताया कि पकड़े गए आरोपियों में से एक सुखविंदर तलवंडी, माधो शाहकोट जालंधर में स्थित हाई स्कूल में कनिष्ठ लिपिक के पद पर कार्यरत है और तस्करी में प्रयुक्त कार भी उसी की है। शेष ती आरोपियों में से एक पेंटर, एक जेसीबी चालक और एक किसान है।
बाइकसवार तस्कर ने दी थी उन्हें अफीम
प्रारंभिकपूछताछ में यह सामने आया कि वे पंजाब से ही किसी नशे के सौदागर से फोन पर संपर्क में थे। रविवार को प्रतापगढ़ पहुंचने के बाद उन्होंने फिर तस्कर से मोबाइल पर संपर्क साधा। बाइक सवार तस्कर से उन्होंने अफीम खरीदी थी। पुलिस मामले की गहनता से जांच कर रही है।
bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva